Ĉistenka komunumo (Krimeo)

Ĉistenka komunumo (, , ) estas unu el la komunumoj de la Simferopola distrikto de Aŭtonoma Respubliko Krimeo (Ukrainio). Ĝia administra centro estas la vilaĝo Ĉistenko.

 Ĝeneralaj informoj 
La komunumo situas en la sud-okcidenta parto de la Simferopola distrikto, okupante la deklivojn de la Interna kaj Ekstera montoĉenoj de la Krimea montaro, la laŭlongvan valon inter tiuj kaj ankaŭ la supran parton de la valo de la rivero Okcidenta Bulganako. La komunumo najbaras: norde — la okcidentan parton de la Perova komunumo, nord-oriente — la Simferopolan municipon, oriente — la orientan parton de la Perova komunumo, sude kaj okcidente — la Baĥĉisarajan distrikton, nord-okcidente — la Poĵarskan komunumon.

La komunumo kovras la areon de 6,4 mil hektaroj kaj laŭ la informoj de la tutukrainia censo de la jaro 2001 estas loĝata de 8483 homoj. La kvanto de deputitoj en la komunuma konsilio estas 30 homoj. La komunumo estis formita en la jaro 1925.

La oficiala adreso de la komunuma konsilio estas: 97570, Krimeo, Simferopolskij rajon, s. Ĉistenkoje, ul. Sovetskaja 25.

 Konsisto de la komunumo 
Al la komunumo apartenas 7 vilaĝoj, kelkaj el ili situas tre proksime al Simferopolo kaj povas esti konsiderataj kiel ĝiaj antaŭurboj. En la suba listo de la vilaĝoj parenteze estas menciitaj la historiaj krime-tataraj nomoj, kiuj estis ŝanĝitaj en la jaroj 1945-1948.

 Ĉistenko (Acı Qal) — administra centro
 Fontano (Yağmurça)
 Kamiŝinko (Molla Eli)
 Levadko
 Novozburjevko (Seymanlarköy)
 Triprudno (Terek Eli)
 Trudolubovo (Qaraç)

 Socia vivo 
La ĉefaj ekonomiaj entreprenoj de la komunumo apartenas al la agrikultura sektoro. En la komunumo troviĝas kultur-domo, kelkaj mezlernejoj kaj antaŭlernejoj, kelkaj malgrandaj medicinejoj.

Tra la teritorio de la komunumo pasas la aŭtovojo kaj fervoja linio Simferopolo—Baĥĉisarajo—Sebastopolo.

 Referencoj 

 Ligiloj 



Kategorio:Simferopola distrikto